Source: http://docplayer.hu/607730-Founding-decree-in-hungarian.html
Timestamp: 2018-03-24 10:35:08
Document Index: 4961497

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

FOUNDING DECREE. (In Hungarian) - PDF
FOUNDING DECREE. (In Hungarian)
Download "FOUNDING DECREE. (In Hungarian)"
Lídia Judit Biróné
1 FOUNDING DECREE (In Hungarian)
2 1 A Pannon Növény - Biotechnológiai Egyesület (székhelye: 2462 Martonvásár, Brunszvik u. 2, nyilvántartásba vevő bíróság: Székesfehérvári Törvényszék, nyilvántartási szám: 2238) A L A P S Z A B Á L Y A (egységes szerkezetben) (Ezen egységes szerkezetű, a módosításokat dőlt és vastagított szedéssel tartalmazó, a magyar Ptk és a 2011 évi CLXXV tv. hatályos rendelkezései alapján módosított, Alapszabályt az Egyesület Közgyűlése október 22. ülésén 1/2013 (10.22.)sz. Kgy. hat. sz. határozatával elfogadta.) A Székesfehérvári Törvényszék végzésében az alapszabály módosítását november 30.-án jogerőre emelte.
3 2 A L A P S Z A B Á L Y I. fejezet Általános rendelkezések 1.) az Egyesület teljes neve: Pannon Növény- Biotechnológiai Egyesület az Egyesület rövidített neve: Pannon Növény Egyesület 2.) az Egyesület angol nyelvű teljes neve : Pannonian Plant Biotechnology Association 3.) az Egyesület angol nyelvű rövidített neve: Pannonian Plant Association 4.) az Egyesület székhelye: 2462 Martonvásár, Brunszvik u ) Az Egyesület jogi személy, közhasznú szervezet 6.) Az Egyesület jogállása: az Egyesület önkéntesen létrehozott, önkormányzattal és nyilvántartott tagsággal rendelkező társadalmi szervezet, amely a hatáskörrel és illetékességgel rendelkező bíróság általi nyilvántartásba vétellel nyeri el jogi személyiségét és közhasznú jellegét. Az Egyesület politikamentes közösségi kezdeményezés, céljai és feladatai érdekében kész együttműködni minden szervezettel, közösséggel és személlyel. Az Egyesület közvetlen politikai tevékenységet (2011 évi CLXXV tv pontja) nem végez, szervezete pártoktól független, azoknak anyagi támogatást nem nyújt, azoktól támogatást nem kap és nem fogad el. Az Egyesület gazdasági- vállalkozási tevékenységet csak az Alapszabály által meghatározott alapcél szerinti közhasznú tevékenység megvalósítását nem veszélyeztetve végez, gazdálkodása során elért eredményét nem osztja fel, azt az Alapszabályban meghatározott közhasznú tevékenységének finanszírozására fordítja. 7.) Az Egyesület szolgáltatásai tagjain, munkavállalóin, önkéntesein kívül más személyek számára is hozzáférhetőek. 8.) Az Egyesület a 2011 évi CLXXV tv ban írt, közhasznúsági feltételek teljesülését a nyilvántartásba vevő bíróság felé igazolja. Közhasznúsági nyilvántartásba vételét követően az Egyesület a közhasznú megjelölést alkalmazza. II. fejezet Az egyesület célja, tevékenységei 1.) az Egyesület célja: a regionális növény - biotechnológiai kutatás, az 1994 évi XL tv-ben írt tudományos kutatási tevékenység és a 2004 évi CXXXIV tv-ben közfeladatként meghatározott innovatív tevékenység és innovatív célok elérésének támogatása, a kutatók közötti kapcsolatok támogatása a Pannon térségben. Ezen belül különösen: elősegíteni a biotechnológia hozzájárulását a fenntartható mezőgazdaság fejlesztéséhez. A tudásalapú növényi biotechnológiához pontos adatszolgáltatás, valamint oktatás és képzés a tudáskapacitás növelése és bővítése érdekében.
4 3 A fenti közfeladathoz kapcsolódóan az Egyesület közhasznú tevékenységét nyereség- és vagyonszerzési cél nélkül, közhasznú egyesület formájában végzi. 2.) az 1.) pontban vázolt cél megvalósítása érdekében az Egyesület főbb tevékenységei: kapcsolatteremtés tudományos és agrár-egyesületekkel, nem kormányzati szervekkel, a tudás alapú növény - biotechnológia elfogadottságának megteremtése érdekében. A növény - biotechnológia témakörében értekezletek, képzések, konferenciák rendezése. Együttműködés egyetemekkel és felsőoktatási intézményekkel a növény- biotechnológiai oktatásban. Adatszolgáltatás a biotechnológia eredményeiről és előnyeiről. Az új biotechnológiai eredmények gyakorlatba történő bevezetésének megkönnyítése, válaszul a regionális mezőgazdaságot érintő kihívásokra. A regionális agrár- és környezetvédelem javítása érdekében a növény- biotechnológiai kutatásokra szánt források közös felhasználása. Információcsere és közös biotechnológiai kutatás előmozdítása a társég kutatói között. III. fejezet Az Egyesület tagjai 1.) az Egyesületnek rendes(továbbiakban tag, egyesületi tag, egyesület tagja), pártoló és tiszteletbeli tagjai lehetnek. Az egyesület tagja lehet minden olyan természetes és jogi személy, illetve jogi személyiséggel nem rendelkező gazdálkodó szervezet - aki, illetve amely - egyetért az Egyesület céljaival, az Alapszabályt fenntartás nélkül elfogadja, és rendszeresen, határidőben fizeti a tagdíjat. 2.) Az Egyesülethez csatlakozhat mindenki (pártoló tag), aki egyetért az Egyesület céljaival, ezekhez anyagi, szakmai, erkölcsi, vagy más természetű támogatást nyújt. 3.) az Egyesület tiszteletbeli tagja lehet a kiemelkedő tevékenységet és példaértékű munkásságot nyújtó, az Egyesület céljaival egyetértő természetes személy. A tiszteletbeli tagság odaítéléséről az elnökség javaslata alapján a közgyűlés dönt. A tiszteletbeli tagság a megválasztott személynek az írásbeli elfogadó nyilatkozatával jön léte. 4.) a tagsági jogviszony létrejöttére vonatkozó szabályok: az 1.) pontban írtak szerint az Egyesület tagjává válni kívánó belépési nyilatkozatot tölt ki, amelyben kifejezi belépési szándékát és a 1.) pontban írtakra vonatkozó kötelezettségvállalását. Jogi személy, illetve jogi személyiség nélküli gazdálkodó szervezet belépési nyilatkozata mellé csatolni kell a 30 napnál nem régebbi cégkivonatot, illetve a nyilvántartásba vételt igazoló okirat másolatát, valamint a képviseleti jogosultságot igazoló aláírási címpéldányt vagy aláírás mintát. A belépési nyilatkozatot az Egyesület Elnökségéhez kell címezni és benyújtani. A kérelemről az Elnökség javaslata alapján a soron következő Közgyűlés dönt. Az Egyesületbe be és kilépés önkéntes.
5 4 5.) az Egyesület pártoló tagjává választható, aki, vagy amely a belépési nyilatkozatában írásban közli, hogy az Egyesület pártoló tagja kíván lenni, megjelölve az Egyesület céljaihoz nyújtandó támogatása formáját. A pártoló tagi jogviszony keletkezésére egyebekben a 4.) pontban írtak az irányadóak. Pártoló tag költségvetési szerv nem lehet. 6.) a tagokat az Elnökség nyilvántartásba veszi, a tagok adatait az információs önrendelkezési jogról és az információszabadságról szóló 2011 CXII tv és egyéb adatvédelmi rendelkezések előírásainak megfelelően őrzi. 7.) az Egyesület tagjának jogai: a.) az Egyesület bármely tisztségére megválasztható azzal, hogy a 18., életévét be nem töltött tag csak életkorának megfelelő tisztségre választható b.) személyesen, szavazati joggal részt vehet az Egyesület Közgyűlésének munkájában. Minden tagnak egy szavazata van. c.) javaslatokat, indítványokat tehet, intézkedéseket kezdeményezhet d.) igénybe veheti az Egyesület szolgáltatásait, élhet a tagságot megillető kedvezményekkel, részt vehet az Egyesület rendezvényein e.) jogosult betekinteni az Egyesület valamennyi iratába, azokról saját költségén másolatot készíthet. Az iratbetekintés során biztosítani kell a törvények által védett jogok, illetőleg adatok védelmét. Kívülállók részére az iratbetekintést az Egyesület elnöke a hivatali idő alatt az adatvédelmi szabályok betartásávalengedélyezi. f.) az egyesületi tagot megilleti az Egyesület bármely ügyét érintően az Elnökségtől felvilágosítás kérésének joga, g.) a Közgyűlésen a tisztségviselők visszahívása kezdeményezésének joga, h.) az Egyesület törvénysértő határozatainak bíróság előtti megtámadásának joga 8.) Az egyesület tagjának kötelezettségei: a.) aktívan közreműködés az Egyesület céljainak megvalósításában b.) az Egyesület Alapszabálya rendelkezéseinek betartása c.) tagdíj rendszeres, határidőben történő megfizetése d.) az Egyesület által kidolgozott és elfogadott magatartási normák betartása e.) vezető szervek( Közgyűlés, Elnökség) határozatainak végrehajtása f.) az egyesületi vagyon védelme g.) a jogszabályoknak és az Alapszabály, valamint az Egyesület szervei határozatainak betartásával az Egyesület munkájában részvétel, az Egyesület és az egyesületi tagság érdekeinek védelme h.)választott tisztségből adódó feladatok maradéktalan ellátása 9.) A pártoló tag jogai: a.) részvétel az Egyesület közgyűlésén tanácskozási és hozzászólási joggal b.) meghívás alapján véleménynyilvánítás, javaslattétel az Egyesület egyéb szerveiben az Egyesület céljaival és feladataival kapcsolatban
6 5 c.) részvétel az Egyesület rendezvényein d.) az Egyesület szolgáltatásainak igénybevétele e.) az Egyesület törvénysértő határozatait- érintettsége esetén- bíróság előtt megtámadhatja. 10.) A pártoló tag kötelezettségei: a.) az Egyesület céljai megvalósításának elősegítése b. az Alapszabályban és az Egyesület határozataiban írtak betartása c.) az egyesületi vagyon védelme d.) a támogatás Egyesület rendelkezésére bocsátása. 11.) A tiszteletbeli tag jogai és kötelességei: A tiszteletbeli tagot a pártoló tagok jogai illetik, kötelezettségek nem terhelik. A tagság megszűnése IV. fejezet 1.) Az Egyesület tagjának jogviszonya megszűnik: a.)kilépéssel, b.)a tagdíj fizetésének 6 hónapnál hosszabb ideig történő elmulasztása következtében törléssel, c.)elhalálozás vagy jogutód nélküli megszűnés esetén, d.) kizárással. A tagsági viszonynak a kilépéssel történő megszűntetése, elhalálozás, illetve jogutód nélküli megszűnése esetén az Egyesület Elnöksége a tagot törli az egyesületi tagok sorából a.) kilépés esetén a kilépés napjával, b.)elhalálozás, jogutód nélküli megszűnés esetén a halál napjával, illetve a jogutód nélküli megszűnést kimondó hatósági(bírósági) határozat jogerőre emelkedésének napjával, illetve a tagdíjnem fizetés miatt az alábbi eljárás keretében: c.) a tagdíjfizetési kötelezettségét hat hónapnál hosszabb ideig elmulasztó egyesületi tagot - a tagok sorából való törlést megelőzően - az Elnökség nevében az Elnök tértivevényes postai küldeménnyel és legalább 60 naptári napos határidővel felszólítja tagdíjhátralékának egyösszegű befizetésére. Ezen határidő eredménytelen eltelte esetén feltéve, hogy a felszólítás kézhezvételét, vagy a postai küldemény átvételét a címzett részéről megtagadó, illetve nem kereste tartalmú értesítés az Egyesülethez visszaérkezett - az Elnökség a tagot- a határidő lejártát követő nappal- törli az egyesület tagjainak sorából és erről a törölt tagot - indokolást és a jogorvoslatra történő tájékoztatást is tartalmazó - tértivevényes levéllel értesíti.
7 6 Minden más olyan esetben, amikor a tagdíjfizetési kötelezettségét elmulasztó tag felszólításának kézbesítése a tag lakcím/székhelyváltozásának Egyesülethez történő bejelentésének elmulasztásából, vagy egyéb más okból, de a tagnak felróhatóan nem lehetséges (pl. a tértivevény elköltözött, a címzett ismeretlen, vagy más hasonló értelmű jelzéssel érkezik vissza), az Elnökség a tag lakhelyét/székhelyét nyilvántartó szervnél tudakozódik az új lakhely/székhely felől. A felszólítást a megismert új lakcímre/székhelyre is megküldi. Ha új lakcím/székhely nem válik ismerté, avagy az újabb lakcímről/székhelyről is hasonló jelzéssel érkezik vissza a tértivevény, az Elnökség a tagot - a már említett jogorvoslatot is tartalmazó határozattal, az utolsó felszólításban írt határidő lejártát követő nappal, törli a tagok sorából, a határozatot az egyesület székhelyén 30 napra kifüggeszti. A kifüggesztés időpontját és annak megszűntetését rá kell vezetni a hirdetményre és azt az Elnök aláírásával igazolja. d.) a tag kizárása Az Egyesület Elnöksége javaslatára az Egyesület közgyűlése kizárhatja azt a tagot, aki az Egyesület céljaként kitűzött tevékenységgel ellentétes, illetve az Egyesület jogos érdekeit sértő magatartást tanúsít, vagy az egyesületi alapszabályt ismételten súlyosan megsérti. (pl: az Egyesület rossz hírét kelti, az Egyesület cél szerinti kapcsolatépítését tudatosan akadályozza, az Egyesület vagyona terhére, illetve az egyesület más tagja sérelmére szabálysértést, vagy bűncselekményt követ el, stb) A közgyűlés a kizárás kérdésében 2/3-os többséggel határoz. Az egyesületi tag kizárását megelőző eljárásban- a tag egyesületi érdekeket, az Egyesület alapszabálya előírásait sértő magatartásának kivizsgálása körében-, az Egyesület elnöksége által ezzel megbízott egyesületi tag, mint fegyelmi megbízott jár el. Pártoló tag és tiszteletbeli tag megbízott nem lehet. A tag kizárását megelőző eljárást legkésőbb az erre okot adó tagi magatartásról való tudomásszerzéstől számított 30 (harminc) napon belül kell megindítani, a tudomásszerzés pedig az, az időpont, amikor az erre okot adó tagi magatartás hitelt érdemlően az Egyesület Elnökének tudomására jut. A kizárásra okot adó magatartás tanúsításától számított egy év elteltével a tagot ugyanazért a magatartásáért - feltéve, hogy az utolsó ilyen magatartásától számítottan ezen időtartam eltelt - kizárási eljárás alá vonni, illetve az Egyesület tagjai sorából kizárni nem lehet. A folyamatosan kizárási eljárásra okot adó magatartást tanúsító tag esetében az egy éves időtartam a magatartás abbahagyásától számítandó. Ha a kizárásra okot adó magatartás miatt büntető, vagy szabálysértési eljárás indult és az eljárás nem végződött felmentéssel, a 30 napos határidő a jogerős határozat megismerésétől, az egy éves határidő a büntető, illetve szabálysértési eljárás jogerős befejezésétől számítandó. Az Elnök a kizárási eljárás megindításáról tértivevényes levéllel értesíti - a fegyelmi megbízott nevének és az eljárás megindításának okául szolgáló tények közlésével együtt -, a kizárási eljárás alá vont tagot, illetve szervezeti képviselőt, egyidejűleg tájékoztatva az eljárás alá vont tagot arról, hogy az eljárás alatt szóban, vagy írásban védekezését előterjesztheti, az üggyel kapcsolatban észrevételt tehet, az eljárás megindítástól kezdődően jogi képviselőt vehet igénybe. A kizárást megelőző eljárásban a fegyelmi megbízott az eljárás alá vont egyesületi tagot, szervezeti képviselőt, az Elnök döntésétől számított 10 (Tíz) naptári napon belül megküldött tértivevényes levéllel a személyes maghallgatásra időpont tűzésével személyes megjelenésre felhívja és a tagot,
8 7 illetve szervezeti képviselőjét a kitűzött időpontban meghallgatja, erről jegyzőkönyvet készít, majd a kizárás tárgyában javaslatot terjeszt az egyesület Elnöke elé. A személyes meghallgatás időpontjáról szóló értesítésben tájékoztatni kell az eljárás alá vont tagot arról, hogy távolmaradása az eljárás lefolytatását nem akadályozza. A személyes meghallgatásról felvett jegyzőkönyvet az eljárás alá vont egyesületi tag, az fegyelmi megbízott és a jegyzőkönyvvezető írja alá. Ha az eljárás alá vont egyesületi tag a személyes meghallgatáson nem jelenik meg és képviseletéről sem gondoskodik, vagy nyilatkozatot nem tesz, avagy a nyilatkozat tételt, illetve a jegyzőkönyv aláírását megtagadja, a fegyelmi megbízott ezt tényt a jegyzőkönyvben rögzíti. Ebben az esetben a jegyzőkönyvet a fegyelmi megbízott és a jegyzőkönyvvezető írja alá. A fegyelmi megbízott a jegyzőkönyvet a kizárással kapcsolatos (azt javasló, vagy ellenző) véleményével együtt, az Egyesület Elnöke elé terjeszti. A személyes meghallgatásra vonatkozó időponttűzés nem lehet későbbi, mint az eljárás alá vont tag részére megküldött, ezt tartalmazó levél elküldésétől számított 15 (Tizenöt) és nem lehet korábbi, mint ugyanezen időponttól számított 8 (Nyolc) naptári nap. A fegyelmi megbízott előterjesztését követő 8 (Nyolc) naptári napon belül, az Egyesület Elnöke - akadályozatása esetén az Elnökségnek az Elnök akadályoztatása esetén helyettesítésére kijelölt tagja - soron kívüli elnökségi ülést hív össze és az elnökség dönt a kizárási javaslatnak a Közgyűlés elé terjesztése ügyében. Az e pontban szabályozott eljárás tekintetében az indokolási kötelezettségre, a kézbesítésekre, a jogkövetkezményekre, a jogorvoslati lehetőségekre vonatkozó tájékoztatásra, a tagdíj nemfizetés miatti törlésnél írtak értelemszerűen irányadóak. Ha a közgyűlés a tagot kizárja, erről szóló határozatot- a jogorvoslatra is kiterjedő tájékoztatással- az Elnök írja alá és küldi meg a kizárt tagnak tértivevényes levéllel. A kézbesítésre a tagdíj nem fizetés miatti törlésnél írtak az irányadóak. A kizárási eljárás alá vont tag jogosult a közgyűlésnek a kizárás tárgyában hozott határozata előtt ott felszólalni és ott álláspontját részletesen kifejteni. A kizárás napja az erről szóló közgyűlési határozat meghozatalának napja. 2.)A pártoló tag jogviszonya megszűnik: a.)kilépéssel b.)kizárással c.)elhalálozással, illetve jogutód nélküli megszűnéssel. A pártoló tag kizárására az 1).pont d.) alpontjában írt eljárás szabályai az irányadóak. 3.) a tiszteletbeli tagság megszűnik: a.) ha a tag a tiszteletbeli tagságát írásban megszűnteti b.)ha az Egyesület közgyűlése a tagtól a tiszteletbeli tagsági címet visszavonja c.)ha tiszteltbeli tag meghal. A b.) pontban írtak esetében az eljárásra az 1.) pont d.) alpontjában írtak értelemszerűen irányadóak azzal, hogy kizárás alatt a tiszteletbeli tagság megvonása értendő.
9 8 1.) az Egyesület szervei: V. fejezet Az Egyesület szervezete - közgyűlés - elnökség - ellenőrző bizottság 2.) az Egyesület vezető tisztségviselői: - elnök - titkár - az Elnökség más tagja - az Ellenőrző Bizottság Elnöke és tagjai Közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője voltannak megszűnését megelőző két évben legalább egy évig-, a.)amely jogutód nélkül szűnt meg úgy, hogy az állami adó- és vámhatóságnál nyilvántartott adóés vámtartozását nem egyenlítette ki, b.)amellyel szemben az állami adó- és vámhatóság jelentős összegű adóhiányt tárt fel c.)amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki, d)amelynek adószámát az állami adó- és vámhatóság az adózás rendjéről szóló törvény szerint felfüggesztette, vagy törölte. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. VI. fejezet A Közgyűlés 1.) az Egyesület legfelsőbb szerve a közgyűlés, melyet a tagok összessége alkot. 2.)A közgyűlés összehívása: A közgyűlést szükség szerint, de évente legalább egy alkalommal össze kell hívni. Össze kell hívni továbbá, ha a tagok legalább 1/3-a, vagy az Ellenőrző Bizottság az ok és cél megjelölésével indítványozza, vagy ha ezt a törvényességi felügyeletet gyakorló szerv, illetve a bíróság rendelte el. A közgyűlést az Egyesület Elnöke, akadályoztatása esetén a Titkár hívja össze. A közgyűlés nyilvános és ez a nyilvánosság kizárólag a jogszabályban írt esetekben korlátozható. Ha a Közgyűlés összehívása kötelező és ennek az Elnök, illetve a Titkár nem tesz eleget a Közgyűlést az Ellenőrző Bizottság Elnöke is összehívhatja.
10 9 Az Egyesület Elnöke a közgyűlés megtartása előtt 15 nappal korábban megküldött írásbeli meghívóval értesíti a tagságot annak időpontjáról, helyéről és napirendjéről. Ha valamelyik megvitatandó kérdéshez írásbeli előterjesztés is készült, a meghívóval együtt azt is meg kell küldeni. A Közgyűlés meghívóját a helyi lapban a meghívónak a tagok részéré történő megküldésével egy időben közzé kell tenni, egyidejűleg a meghívót az Egyesület székhelyén rendszeresített, hivatali időben a kívülállók részéről is megtekinthető hirdetőtáblán ki kell függeszteni. A meghívó elektronikus úton is megküldhető, feltéve, ha biztosított a meghívó a címzetthez érkezésének visszaigazolása. Ha a visszaigazolás bármely okból elmarad a meghívót postai úton is meg kell küldeni úgy, hogy a feladása a közgyűlés időpontját legalább 15 nappal megelőzze. A meghívónak elektronikus úton kiküldése esetén is irányadóak a sajtóbeli közzétételre és a kifüggesztésre vonatkozó szabályok. 3.) A közgyűlés határozatképessége: A közgyűlés akkor határozatképes, ha a tagok több mint fele jelen van. Ha a közgyűlés határozatképtelen, az eredeti napirendi pontokkal megtartott újabb közgyűlés a megjelent tagok számától függetlenül határozatképes. A határozatképtelenség miatt megismételt közgyűlés időpontja az eredeti közgyűlési meghívóban is közölhető. A megismételt ülés a határozatképtelen ülést követő későbbi időpontra az eredetivel azonos napirenddel hívható össze, az eredeti időpontot követő 30 napon belül és csak akkor határozatképes, ha a szavazati joggal rendelkező tagokat előzetesen írásban figyelmeztették a távolmaradás ilyen következményeire. A Közgyűlés határozathozatalában nem vehet részt az a személy, aki, vagy akinek közeli hozzátartozója a határozat alapján a.)kötelezettség alól mentesül, vagy b.) bármilyen más előnyben részesül, illetve a megkötendő ügyletben érdekelt. E tekintetben nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület tagjának, a tagsági jogviszony alapján nyújtott, Alapító Okiratnak megfelelő cél szerinti juttatás. 4.) Szavazati jog: Az Egyesület tagját a Közgyűlésen egy szavazat illeti meg. 5.) A szavazás módja: A szavazás, ha ezen Alapszabály másként nem rendelkezik, kézfelemeléssel, nyíltan történik. A szavazás előtt a közgyűlés- az Egyesület tagjainak soraiból- szavazatszámlálót és két hitelesítőt választ. Személyi kérdésekben, ha a közgyűlés akként határoz, a szavazás titkos. Titkos szavazás esetén a szavazás eredményének kihirdetése nyilvános. Szavazategyenlőség esetén az indítványt elutasítottnak kell tekinteni. Azokban a kérdésekben, amelyekben a döntéshozatal nem mellőzhető (pl éves költségvetés elfogadása, tisztségviselők megválasztása stb) a szavazást a döntés meghozataláig meg kell ismételni.
11 10 A Közgyűlés által hozott határozatokat az Egyesület székhelyén lévő hirdetőtáblán ki kell függeszteni 30 naptári napra a közgyűlést követő 3 munkanapon belül. Ha közgyűlési határozatokat kézbesíteni kell azokat, az Elnök, akadályoztatása esetén a Titkár küldi meg az érdekelteknek, legkésőbb a közgyűlést követő 8 munkanapon belül. 6.) A közgyűlés hatásköre: A közgyűlés kizárólagos hatáskörébe tartozik: a) az alapszabály megállapítása és módosítása b) az éves költségvetés, illetve az előző évről szóló számviteli beszámoló, közhasznúsági melléklete (közhasznúsági jelentés) elfogadása c) az Egyesület Elnökének, Titkárának, az Elnökség más tagjainak, az Ellenőrző Bizottság elnökének és tagjainak megválasztása, visszahívása és díjazása mértékének meghatározása d) az Elnökség, Ellenőrző Bizottság éves beszámolójának, ügyrendjének elfogadása e) az Egyesületnek más egyesülettel való egyesülésének kimondása f) az Egyesület megszűnésének kimondása g) a tagdíjak mértéke megállapítása és a fizetés módjának meghatározása h) az egyesületi tag felvétele és kizárása i.) a közhasznúsági jogállás megszűntetésének elhatározása k.) díjalapítás és odaítélése l.) szakmai tagozatok létrehozása m.) mindazon ügyek, amelyeket a jogszabály, az Alapszabály a közgyűlés hatáskörbe utal, vagy amelyet az Elnökség a Közgyűlés elé terjeszt, illetve amelyeket a Közgyűlés saját hatáskörbe von n.) az Egyesület belső szabályzatainak megalkotása A közgyűlés határozatait egyszerű szótöbbséggel hozza, kivéve az a), b.) e.) f), h.), i), alpontokban felsorolt ügyeket, melyekben minősített, 2/3-os szótöbbséggel dönt. A közgyűlés által hozott határozatokat, azok meghozatalát követően, a tárgyéven belül folyamatos sorszámozással, az év, hónap, nap számával törve nyomban be kell vezetni a Határozatok Könyvébe. A Határozatok Könyvét az Egyesület Elnöke vezeti. 7.) A közgyűlés vezetése: A közgyűlést az Egyesület Elnöke vezeti. Tisztújító közgyűlés levezetésére egyszerű szótöbbséggel az Elnökség javaslatára a közgyűlés nyílt szavazással levezető elnököt választ. Az Elnök vezeti a tanácskozást, elrendeli a szavazást és kimondja a közgyűlés határozatait. Javaslatot tesz a közgyűlési jegyzőkönyv vezetőjének, két hitelesítőjének és a szavazatszámláló személyére, továbbá aláírja a jegyzőkönyvet. 8.) A közgyűlési jegyzőkönyv: A közgyűlésről jegyzőkönyvet kell készíteni, mely tartalmazza az Egyesület nevét
12 11 közgyűlés helyét és idejét a közgyűlés elnökének, a jegyzőkönyvvezetőnek, a hitelesítőknek és a szavazatszámlálóknak a nevét az elhangzott indítványokat, a lezajlott legfontosabb eseményeket a hozott határozatokat, az azokra leadott szavazatok és ellenszavazatok számát, valamint a tartózkodók számát. A jegyzőkönyvet az Elnök és a jegyzőkönyvvezető írja alá és két erre választott tag hitelesíti. A jegyzőkönyv melléklete a jelenléti ív. A közgyűlési jegyzőkönyveket időrendben lefűzve, az Egyesület székhelyén kell őrizni. VII. fejezet Az elnökség 1.) Az Elnökség az egyesület ügyintéző, képviseleti szerve, amely természetes személy tagokból és a jogi személyiségű, vagy jogi személyiséggel nem rendelkező gazdálkodó szervezetek képviselőiből áll. Az Elnökség tagja csak magyar állampolgár, vagy olyan személy lehet, aki a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy harmadik országbeli állampolgárok beutazásáról és tartózkodásáról szóló törvény hatálya alá tartozik és bevándorolt, vagy letelepedett jogállású illetve tartózkodási engedéllyel rendelkezik és legalább korlátozottan cselekvőképes, kivéve, ha a bíróság a képviseleti joggal érintett ügycsoportban cselekvőképességét korlátozta, és aki nincs eltiltva a közügyek gyakorlásától. Nem lehet az Elnökség tagja az Ellenőrző Bizottság elnöke, vagy tagja, továbbá ezek hozzátartozója. Az Elnökség működése során a maga által készített és a közgyűlés által elfogadott ügyrend szerint köteles eljárni. 2.) Az Elnökség ülései: Az Elnökség üléseit saját maga által készített munkaterv szerint tartja, legalább évente három alkalommal. Az Elnökség ülését az Elnök hívja össze, az ülések időpontját, helyét, napirendjét tartalmazó meghívót és az egyes napirendi pontokhoz kapcsolódó dokumentumokat, előterjesztéseket az ülés előtt legalább 8 nappal írásban közli az elnökség tagjaival. Az Elnökség ülését az elnökség bármely tagja, vagy az Ellenőrző Bizottság elnökének írásbeli kérelme, a Közgyűlés erre vonatkozó határozata, vagy az Egyesület felett törvényességi felügyeletet ellátó szerv felhívása alapján az Elnök köteles 15 napon belül összehívni. Az Elnökség határozatképes, ha azon valamennyi tagja jelen van. Ha az ülés határozatképtelen, az Elnök 8 napon belül azonos napirenddel ismét összehívja. Az azonos napirenddel határozatképtelenség miatt megismételt ülés akkor határozatképes, ha azon az Elnökség valamennyi tagja jelen van. Az Elnökség nyílt szavazással, egyhangúlag határoz. Az Elnökség ülései nyilvánosak. Egyhangúság hiányában az indítványt elutasítottnak kell tekinteni. Az Elnökség tagjai nem lehetnek egymásnak a Ptk ában meghatározott közeli hozzátartozói és nem
13 12 vehet részt az Elnökség határozathozatalában az a személy, aki, vagy akinek közeli hozzátartozója a határozat alapján a.)kötelezettség, vagy felelősség alól mentesül, vagy b.) bármilyen más előnyben részesül, illetve a megkötendő jogügyletben érdekelt. Nem minősül előnynek a közhasznú szervezet cél szerinti juttatásai keretében bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági viszony alapján nyújtott, Alapszabálynak megfelelő cél szerinti juttatás. 3.) Az elnökségi ülés jegyzőkönyve: Az ülésekről jegyzőkönyv készül, mely tartalmazza az ülés helyét, időpontját, a szavazás módját, a jelenlévők, névsorát, a határozatok rövid tartalmát, a szavazatok arányát (igen nem - tartózkodás). A jegyzőkönyvet az Elnök és a Titkár írja alá. Az elnökségi ülésről készült jegyzőkönyveket időrendben lefűzve, az Egyesület székhelyén kell őrizni. 4.) Az Elnökség feladata és hatásköre: az egyesületi tevékenység irányítása a közgyűlések közötti időtartamokban az egyesület tevékenységének szervezése a közgyűlési és elnökségi határozatok előkészítése és azok végrehajtása az egyesület költségvetésének és éves programjának kidolgozása az egyesület működési feltételeinek megteremtése az éves beszámoló, közhasznúsági mellélet elkészítése és a közgyűlés elé terjesztése a gazdálkodás éves menetének irányítása és ellenőrzése továbbá minden olyan ügy ellátása, amelyet az Alapszabály, vagy közgyűlés a feladatkörébe utal 5.) Az Elnökség létszáma, tagjainak megválasztása Az Egyesület Elnöksége az Elnökből és további 2 tagból áll, amely két utóbbi tag közül az egyik az Egyesület Titkára. Az elnökség tagjait- ezen belül az Elnököt és a Titkárt különkülön erre a tisztségre- a közgyűlés választja titkos szavazással 5 évi időtartamra. Amennyiben az Elnökség létszáma 3 fő alá csökken, az Elnökség rendkívüli közgyűlést köteles összehívni. Az Elnök és az Elnökség más tagjai vezető tisztségviselők. 6.) A tagok díjazása: Az Elnökség tagjai tevékenységükért rendszeres díjazásra nem jogosultak, az Egyesület érdekében végzett munkájuk igazolt költségeit az Egyesület részükre megtéríti. A közgyűlés az Elnökség tagjai részére évi egy összegű tiszteletdíjat állapíthat meg. VIII. Fejezet Az Elnök 1.)Az Egyesület elnökét, kifejezetten erre a tisztségre választja a Közgyűlés 5 évi időtartamra. Az Elnök, az Egyesület Elnökségének tagja.
14 13 2.)összehívja és vezeti az Elnökség üléseit 3.)távolléte esetén a Titkár helyettesíti 4.)az Elnök gyakorolja az Egyesület bankszámlája (K & H Bank Zrt ) feletti aláírási, utalványozási jogot. 5.)szervezi az Elnökség munkáját 6.)képviseli az Egyesületet 7.)irányítja és ellenőrzi az Egyesület működését és gazdálkodását 8.)munkáltatói jogkört gyakorol az Egyesület alkalmazottai felett, az Egyesület nevében és képviseletében eljárva megbízási és egyéb szerződéseket köt 9.)dönt a közgyűlés és az Elnökség hatáskörébe nem tartozó, valamint a közgyűlés által feladatkörébe utalt ügyekben 10.)összehívja a közgyűléseket és vezeti a tisztújító közgyűlés kivételével azokat 11.)nyilvántartást vezet az egyesületi tagokról, a pártoló és tiszteletbeli tagokról 12.)biztosítja az Egyesület tevékenységének gazdasági, jogi, adminisztrációs feltételeit 13.)gondoskodik a közgyűlési és elnökségi határozatok végrehajtásáról, 14.)előkészíti és előterjeszti az éves költségvetést,beszámolót és közhasznúsági mellékletet 15.)folyamatosan szervezi az Egyesület tevékenységét és gazdálkodását, 16.)őrzi a közgyűlési és elnökségi jegyzőkönyveket, valamint vezeti a Határozatok Könyvét 17.)ellátja mindazon feladatokat, amelyeket az Alapszabály, illetve a közgyűlés az Elnök számára meghatároz. Az Elnök képviseleti joga önálló, teljes körű és korlátlan, az Elnök az Egyesületet akként jegyzi, hogy az Egyesület neve fölé a saját nevét írja. Az Elnök vezető tisztségviselő. Az egyesület bankszámlája feletti rendelkezéshez- ha nem az elnök jár el- az Egyesület Titkárának és a harmadik elnökségi tagnak együttes aláírása szükséges. IX. Fejezet A Titkár Az Egyesület közgyűlése az Elnök akadályoztatása esetére az Elnökség tagjai közült Titkárt választ, aki a közgyűlés, illetve az Elnökség határozatainak megfelelően felelős az egyesületi nyilvántartásokért és a költségvetésszerű-gazdálkodás megvalósulásáért. A Titkár - akadályoztatása esetén az Elnököt helyettesíti - az Egyesület ügyvitelét irányítja, az Egyesülettel kapcsolatban adatot szolgáltat, - tagsági nyilvántartást vezet, - a közgyűlési és elnökségi anyagokat előkészíti - a tagfelvételeket nyilvántartja és azokat az Elnökség, illetve a közgyűlés elé terjeszti - alkalmazottakkal kötendő és egyéb szerződéseket előkészíti és nyilvántartja
15 14 - gyakorolja az Elnökség harmadik tagjával együtt- a részére biztosított utalványozási jogot A Titkár vezető tisztségviselő. A Titkár képviseleti joga önálló és annyiban korlátozott, hogy az Egyesület képviseletében csak az Elnök akadályoztatása esetén járhat el. A Titkár helyettesítési jogkörében az Egyesületet akként jegyzi, az Egyesület neve fölé a saját nevét írja. X. Fejezet A Bizottságok Az Egyesület közgyűlése határozattal jogosult állandó vagy eseti bizottságokat létrehozni. Az állandó és eseti bizottságok legalább 3 természetes személy tagból állnak, ügyrendjüket maguk állapítják meg és soraikból bizottsági Elnököt választanak. Ha az Egyesület éves bevétele meghaladja az ötmillió forintot a vezető szervtől elkülönült ellenőrző szerv létrehozása akkor is kötelező, ha ilyen kötelezettség más jogszabálynál fogva nem áll fenn. Az Egyesületnél Ellenőrző Bizottság (továbbiakban EB) működik. 1.) Az EB feladata az Egyesület jelen Alapszabályában rögzített tevékenységének, gazdálkodásának folyamatos ellenőrzése és a közhasznú tevékenység felügyelete. Működésért a Közgyűlésnek felel. Ellenőrző tevékenysége során a vezető tisztségviselőktől jelentést, az Egyesület munkavállalóitól pedig tájékoztatást, vagy felvilágosítást kérhet, továbbá az Egyesület irataiba, könyveibe betekinthet, azokat megvizsgálhatja. 2.) az EB 3 tagú. Tagjait és a tagok közül elnökét a Közgyűlés választja meg. Az EB elnökének és tagjainak mandátuma 4 évre szól és meghosszabbítható. 3.) Az EB tagjai az Egyesület választott testületeinek ülésein tanácskozási joggal részt vehetnek, az EB elnökét ezen testületi ülésekre meg kell hívni. 4.) Az EB szükség szerint, de évente legalább egyszer ülésezik. Az EB ülését annak elnöke hívja össze. Az EB ülésének összehívása írásos meghívóval történik, amelynek tartalmaznia kell: - az ülés időpontját - az ülés helyét - a napirendi pontokat - az egyes napirendi pontokhoz kapcsolódó esetleges írásos előterjesztéseket. A tagok részére az írásbeli meghívót az ülés tervezett időpontját megelőzően legalább nyolc nappal korábban kézbesíteni kell. Az EB ülése akkor határozatképes, ha ülésén mindhárom tagja jelen van, az EB határozatait egyhangúan hozza meg. Egyhangúság hiányában a határozati javaslat elvetettnek tekintendő. A szavazás minden kérdésben nyílt, titkos szavazást egyes kérdésekben az EB tagjai egyhangú határozattal írhatják elő. Az EB üléséről és az azon elhangzottak lényegi tartalmáról, az ott hozott határozatokról jegyzőkönyvet kell felvenni, amelyet az EB valamennyi tagja aláír. 5.) az EB ülései nyilvánosak, ettől csak jogszabály által lehetővé tett esetekben lehet eltérni. Az ülés időpontját, helyét és napirendjét az ülést megelőzően legalább 8 nappal
16 15 korábban ki kell függeszteni az Egyesület hirdetőtáblájára. A határozatokat az EB elnöke közli írásban az EB ülését követő 5 napon belül az érintettekkel, egyidejűleg a határozatokat tartalmazó listát a hirdetőtáblára 30 naptári napra kifüggeszti. A jegyzőkönyveket az EB elnöke a jegyzőkönyv keltének, számának és tárgyának feltüntetésével, lefűzve őrzi. A határozatokat folyamatos arabs számozással és az aktuális év- hónap-nap töréssel kell megjelölni. A jegyzőkönyvekbe betekintés hivatali idő alatt csak a jogszabályokban írt okokból korlátozható. 6.)az EB saját ügyrendjét egyebekben maga határozza meg és azt a Közgyűlés hagyja jóvá. 7.)az EB a munkájáról és megállapításairól közgyűlésnek éves jelentést készít. 8.) az EB köteles az intézkedésre való jogosultságának megfelelően a legfőbb szervet, vagy az ügyintéző és képviseleti szervet tájékoztatni és annak összehívását kezdeményezni, ha arról szerez tudomást, hogy a.) az Egyesület működése során olyan jogszabálysértés, vagy az Egyesület érdekeit egyébként súlyosan sértő esemény (mulasztás) történt, amelynek megszűntetése, vagy következményeinek elhárítása, illetve enyhítése az intézkedésre jogosult szerv döntését teszi szükségessé b.)vezető tisztségviselők felelősségét megalapozó tény merült fel. 9.)az intézkedésre jogosult szervet az EB indítványára- az indítvány megtételétől számított 30 napon belül- össze kell hívni. E határidő eredménytelen eltelte esetén a szerv összehívására az EB is jogosult. 10.)ha az arra jogosult szerv a törvényes működés helyreállításához szükséges intézkedést nem teszi meg, az EB haladéktalanul értesíti a törvényességi felügyeletet ellátó szervet. 11.)nem lehet az EB elnöke, vagy tagja, illetve az Egyesület könyvvizsgálója az a személy, aki a.)ügyintéző és képviseleti szerv elnöke, vagy tagja, ide nem értve az Egyesület Közgyűlésének azon tagjait, akik tisztséget nem töltenek be b.)az Egyesületnél, mint közhasznú szervezetnél e megbízatásán kívül más tevékenyég kifejtésére irányuló munkaviszonyban, vagy munkavégzésre irányuló egyéb jogviszonyban áll, ha jogszabály másként nem rendelkezik, c.)aki az Egyesület, mint közhasznú szervezet célszerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat és az Egyesület által tagjának a tagsági jogviszony alapján nyújtott, létesítő okiratának megfelelő célszerinti juttatást- illetve d.) az a.) - c.) pontokban írt személyek hozzátartozója. XI. Az Egyesület anyagi forrásai és gazdálkodása 1.)Az Egyesület éves költségvetési terv szerint gazdálkodik. 2.)Az Egyesület bevételei: tagsági díj, amelynek mértékét a közgyűlés állapítja meg, megfizetése minden év március 15. napjáig egy összegben az Egyesület bankszámlájára befizetéssel történik a taggal
17 16 felvételkor írásban közölt, illetve a tag részére a számlaszám változásról szóló írásbeli értesítésben közölt egyesületi bankszámlára. - rendszeres költségvetési támogatás - pályázat útján, valamint egyedi döntéssel kapott költségvetési támogatás - az Európai Unió strukturális alapjaiból, illetve a Kohéziós Alapból származó, a költségvetésből juttatott támogatás - az Európai Unió költségvetéséből, vagy más államtól., nemzetközi szervezettől származó támogatás - a személyi jövedelemadó meghatározott részének az adózó rendelkezése szerint kiutalt összeg - más szervezettől, illetve magánszemélytől kapott adomány - gazdasági- vállalkozási tevékenységből (szolgáltatás nyújtásából) származó bevétel - a fentiekbe nem tartozó egyéb bevétel Az Egyesület a szakmai és mérlegbeszámolóját, közhasznúsági mellékletet, elektronikus úton is a honlapján is közzéteszi. 3.) Az Egyesület kiadásai: az Egyesület működésével, közhasznú céljai megvalósulásával felmerülő kiadások. 4.) Az Egyesület anyagi felelőssége: Az Egyesület tartozásaiért saját vagyonával felel, a tagok csak tagdíjat kötelesek fizetni, egyéb saját vagyonukkal nem felelnek. 5.)Az Egyesület vállalkozási tevékenységet csak közhasznú céljainak megvalósítása érdekében, azokat nem veszélyeztetve végez. 6.)Az Egyesület gazdálkodása során elért eredményét nem osztja fel, azt az Alapszabályban meghatározott tevékenységére fordítja. Az Egyesület a vezető tisztségviselőt, a támogatót, az önkéntest, valamint e személyek közeli hozzátartozóját- a bárki által megkötés nélkül igénybe vehető szolgáltatások, illetve az Egyesület által tagjának, a tagsági jogviszony alapján nyújtott, létesítő okiratnak megfelelő juttatások kivételével- cél szerinti juttatásban nem részesítheti. Az Egyesület célszerinti juttatásait pályázathoz nem köti, váltót, illetve más hiteljogviszonyt megtestesítő értékpapírt nem bocsát ki, gazdasági- vállalkozási tevékenységének fejlesztéséhez közhasznú tevékenységét veszélyeztető hitelt nem vehet fel. Az Egyesület befektetési tevékenységet nem végez. Az Egyesület köteles a beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles letétbe helyezni és közzétenni. Az Egyesület beszámolójába, közhasznúsági mellékletébe bárki betekinthet és abból saját költségére másolatot készíthet.
18 17 Ha az Egyesület közhasznú jogállása megszűnik, köteles köztartozásait rendezni, a közszolgáltatás ellátására irányuló szerződésből eredő kötelezettségeit időarányosan teljesíteni. Az Egyesület jogutód nélküli megszűnésének elhatározása esetén, a köztartozások kifizetése, egyéb hitelezők igényeinek kielégítését követően fennmaradó vagyon a Magyar Tudományos Akadémia Mezőgazdasági Kutatóintézete (2462 Martonvásár, Brunszvik u.2.) tulajdonába kerül azzal, hogy a Kutatóintézet az átszállt vagyont a megszűnt Egyesület korábbi céljaival megegyező célokra fordíthatja. Záradék: alulírott, Dr Balázs Ervin elnök a 2011 évi CLXXXI tv. 38. (2)bekben írtak alapján igazolom, hogy ezen létesítő okirat egységes szerkezetbe foglalt szövege megfelel a létesítő okirat- módosítások hatályos tartalmának. Ezen egységes szerkezetű okirat elkészítésére a létesítő okirat praeambulumának, az I. fejezet 2.), 3.), 6.), 7.), 8.) pontjainak, a II, fejezet 1.), pontjának, a III. fejezet 1.), 2.), 4.),5.), 6.), pontjainak, a 7.) pont e.), f.) és g.) alpontjainak, 8.) pontjának, a 9.) pont b.) és e.) alpontjainak, a 10. pont b.), c.), d.) alpontjainak, 11. )pontjának, a IV. fejezet 1.)pontja b.), c.), d.) alpontjainak és ezen 1.) pont egyéb tartalmának, 2.) pontja c.) alpontjának, 3.) pontja a.) éb.) alpontjainak, valamint ezen 3.) pont kiegészítésének, az V. fejezet 2.) pontjának, VI. fejezet 1.), 2.), 3.), 4.), 5.) pontjainak, a 6.) pont b.), c.), d.) h.), i.), m.) és n.) alpontjainak, a 7.) és 8. ) pontoknak, a VII. fejezet 1.), 2.), 3.), 4.) 5.) és 6.) pontjainak, a VIII. fejezet 1.)- től 17.) pontjainak, a IX. fejezetnek, a X. fejezet bevezetőjének, 1.), 3.), 4.) 5.), 6.), 8.) pontjainak, a 11.) pont a.), b.) és c.) alpontjának, a XI. fejezet címének, a 2.), 3.), 4.), 6.) pontjának módosulása miatt, valamint a T. Székesfehérvári Törvényszék Pk /2006/17 sorszámú végzésben írtak miatt volt szükség. Martonvásár, október 22. Dr. Balázs Ervin elnök sk.